Document ID: /roh_data/filtered/fineweb-2-filterrobots_roh.jsonl.gz/30531

Svizra - Fatschentas dad ABB Svizra han patì l'emprim mez onn
Las fatschentas dal concern industrial ABB Svizra han patì l'emprim mez onn dal 2015. La svieuta è sa reducida cumpareglià cun la medema perioda da l'onn passà per 3 pertschient sin 1,67 milliardas francs, sco ABB Svizra scriva.
Ed il concern ha nudà il davos mez onn era 7 pertschient damain empustaziuns. Raschuns per la digren èn tenor il concern il ferm franc svizzer e la situaziun difficila sin ils martgads-clav en l'Europa ed en autras regiuns dal mund.